2008- يىلى 1- ئايدىن 2016- يىلى 9- ئايغىچە، كاڭ جىۋېن يۈجياگۇڭ كەنتى پارتىيە ياچېيكىسىنىڭ شۇجىسى، كەنت ئاھالە كومىتېتىنىڭ مۇدىرى بولغان مەزگىلدە، ئۇرۇش، تىللاش، تەھدىت سېلىش قاتارلىق ۋاسىتىلەرنى قوللىنىپ ئاممىنى بوزەك قىلغان، ئىلگىرى - كېيىن بولۇپ، تەن X قاتارلىق يۈجياگۇڭ كەنتىدىكى 13 كەنت ئاھالىسىنى ئۇرۇپ، يامان تەسىر پەيدا قىلغان؛ ۋەزىپىسىدىكى قولايلىقتىن پايدىلىنىپ ئۇرۇق - تۇغقانلىرىنى كوللېكتىپنىڭ بايلىقى بىلەن تەمىنلەپ، ئاممىنىڭ مەنپەئىتىگە زىيان يەتكۈزگەن، سۇ مەنبەسىنى تىزگىنلەش، تېرىلغۇ يەرنى ئاق قالدۇرۇش، باشقىلارنى ئۇرۇش قاتارلىق ۋاسىتىلەر ئارقىلىق، شۇ كەنتتىكى كەنت ئاھالىسىنىڭ تېرىلغۇ يېرىنى زورلۇق بىلەن تۆۋەن باھادا ھۆددىگە ئېلىپ، ئارىدىن پايدا ئالغان؛ يەر ئېلىش جەريانىدا، زورلۇق بىلەن شۇ كەنتتىكى ئىككى ئائىلىلىك كەنت ئاھالىسىنىڭ 20 مو يېرىنى كەنت كوللېكتىپىنىڭ ئورتاق يېرىگە ئۆزگەرتكەن ھەم 400 مىڭ يۈەن يەر ئېلىش تولۇقلىما پۇلىنى ئۆزىنىڭ قىلىۋالغان؛ تېرىلغۇ كۆلىمىنى يالغان مەلۇم قىلىش قاتارلىق ئۇسۇللارنى قوللىنىپ، 160 مىڭ 200 يۈەن ئاشلىق ياردەم مەبلىغىنى ئالداپ ئېلىۋالغان.